Η επίδραση ενός προγράμματος γύμνασης κατά τη διάρκεια της αιμοκάθαρσης στα επίπεδα των λιπιδίων
Creators: name: Βασιλειάδου Σοφία-Γεωργία, Αθανάσιου
Publisher: name: Aristotle University of Thessaloniki
Year: 2018
Subjects: Αιμοκάθαρση
Λιπίδια
Πρόγραμμα γύμνασης
Exercise program
Lipids
Hemodialysis

description: Η χρόνια νεφρική ανεπάρκεια (ΧΝΝ) τελικού σταδίου αποτελεί μία νόσο, η οποία συνοδεύεται σε μεγάλο ποσοστό από υποκινητικότητα. Η νόσος σε συνδυασμό με την υποκινητικότητα οδηγεί σε μυϊκή αδυναμία, κράμπες στα πόδια και δυσκολία στη βάδιση, μειώνοντας έτσι τη λειτουργική ικανότητα των ασθενών. Μια άλλη σοβαρή μεταβολική διαταραχή που αντιμετωπίζουν οι ασθενείς είναι η δυσλιπιδαιμία, που οδηγεί σε αθηροσκλήρωση. Η άσκηση κατά την διάρκεια της αιμοκάθαρσης οδηγεί σε βελτίωση της ποιότητας ζωής, στη μυϊκή ενδυνάμωση και στην αντοχή καθώς επίσης και στη μείωση των κινδύνων της αθηροσκλήρωσης. Ωστόσο, αντικρουόμενα παραμένουν τα αποτελέσματα των μελετών αναφορικά με την επίδραση της άσκησης στα επίπεδα των λιπιδίων στη χρόνια νεφρική νόσο. Σκοπός: Σκοπός της μελέτης ήταν να ερευνηθεί η επίδραση ενός προγράμματος γύμνασης κατά τη διάρκεια της αιμοκάθαρσης στα επίπεδα των λιπιδίων σε ασθενείς με χρόνια νεφρική νόσο. Ασθενείς – Μέθοδος: Στη μελέτη συμμετείχαν 26 αιμοκαθαιρόμενοι ασθενείς, οι οποίοι χωρίστηκαν σε δύο ομάδες. Οι δεκατρείς εντάχθηκαν σε ένα 6-μηνο πρόγραμμα άσκησης στη διάρκεια της αιμοκάθαρσης (Ομάδα 1) και οι υπόλοιποι δεκατρείς εντάχθηκαν στην ομάδα ελέγχου (Ομάδα 0). Οι ασθενείς και στις δύο ομάδες είχαν παρόμοια χαρακτηριστικά, ηλικία, φύλο και χρόνια αιμοκάθαρσης. Οι ασθενείς και από τις δύο ομάδες στην αρχή και στο τέλος της μελέτης υποβλήθηκαν σε δοκιμασία κόπωσης (6MWT) για την αξιολόγηση της λειτουργικής ικανότητας τους. Όλοι οι ασθενείς κατά την διάρκεια της μελέτης ήταν υπό σταθερή φαρμακευτική αγωγή. Αποτελέσματα: Η συγκεκριμένη έρευνα στο σύνολο των αποτελεσμάτων δεν έδειξε σημαντικές διαφορές στις τιμές των λιπιδίων και στην εξέλιξη των επιδόσεων αντοχής έπειτα από ένα συγκεκριμένο πρόγραμμα άσκησης σε νεφροπαθείς που πραγματοποιήθηκε κατά τη διάρκεια της αιμοκάθαρσης. Πιο συγκεκριμένα, έδειξε ότι η πειραματική ομάδα είχε καλύτερες επιδόσεις στο τεστ βαδίσματος σε σχέση με τη μέτρηση στην αρχή του προγράμματος (p=0.019) σε αντίθεση με την ομάδα ελέγχου. Επιπλέον, φαίνεται να υπήρξαν κάποιες μεταβολές σε σχέση με την εξέλιξη μεταξύ των ομάδων στην HDL και στα τριγλυκερίδια για συγκεκριμένους μήνες. Για την HDL φαίνεται να υπήρξε διαφορά τον Φεβρουάριο (p=0.018) και τον Μάρτιο (p=0.041), ενώ για τα τριγλυκερίδια το μήνα Ιανουάριο (p=0.011), τον Φεβρουάριο (p=0.009), τον Μάρτιο (p=0.001), τον Απρίλιο (p=0.012) και τον Μάιο (p=0.029), ωστόσο δεν ήταν στατιστικά σημαντική η διαφορά. Συμπεράσματα: Τα συμπεράσματα στην έρευνα αυτή είναι ότι συνολικά δε φαίνεται να αποδεικνύουν ότι ένα πρόγραμμα γύμνασης βελτιώνει το λιπιδαιμικό προφίλ των ασθενών που υποβάλλονται σε αιμοκάθαρση.
description: Background: End-stage chronic renal failure (CKD) is a disease that leads patients to inactivity and difficulty in walking. This disease causes tremors and cramps in the legs, thus reducing the functional capacity of the patients. At the same time, increased glucose destroys kidney vessels, causing diabetes, one of the most common causes of chronic renal failure. In addition, dyslipidemia is a common problem for CKD patients as obesity, poor diet and reduced physical activity are responsible for the high risk of heart disease in these people. In the final stage of the disease, a way of restoration is hemodialysis, in which fatigue is increased. Exercise during hemodialysis can be useful in improving the quality of life, in strength and endurance as well as in reducing the risk of atherosclerosis in chronic kidney disease. However, exercise during hemodialysis should be controlled with an adapted program for each patient separately from qualified personnel, in conjunction with appropriate nutrition and possibly medication, so as to produce the desired effect to improve the lipid profile of CKD patients. Aim: The purpose of this study was to investigate the effect of an exercise program during hemodialysis on lipid levels in patients with chronic renal disease. Patients and Methods: Twenty-six hemodialysis patients participated in the study, divided into two groups. Thirteen were enrolled in a 6-month exercise program during dialysis (Group 1) and the remaining thirteen were enrolled in the control group (Group 0). Patients in both groups had similar characteristics, age, sex and years of hemodialysis. All patients from both groups at the beginning and at the end of the study were subjected to a fatigue test (6MWT). All patients during the study were on medication. Results: The results of this research did not show significant differences in lipid values and in the development of endurance performance following a specific exercise program on kidney patients performed during hemodialysis. In particular, it showed that the experimental group had better performance in walking test compared to the measurement at the beginning of the program (p = 0.019) as opposed to the control group. In addition, there have been some changes in the evolution between groups in HDL and triglycerides over specific months. For HDL, there was a difference in February (p = 0.018) and in March (p = 0.041), while for triglycerides in January (p = 0.011) in February (p = 0.009) ), in April (p = 0.012) and in May (p = 0.029), however, the difference was not statistically significant.. Conclusions: The findings in this study are that in general a fitness program does not seem to improve the lipidemic profile of patients undergoing dialysis.